23. 11.90 De Europæiske Fællesskabers Tidende Nr. C 293/3 
II 
(Forberedende retsakter) 
KOMMISSIONEN 
Forslag til Rådets afgørelse om et handlingsprogram for Det Europæiske År for Sikkerhed, 
Hygiejne og Sundhed på Arbejdspladsen (1992) 
KOM(90) 450 endelig udg. 
(Forelagt af Kommissionen den 13. november 1990) 
(90/C 293/03) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det Europæiske Økonomiske Fællesskab, 
særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og Sociale Udvalg, 
under henvisning til udtalelse fra Det Rådgivende udvalg for Sikkerhed, Hygiejne og Sund­
hedsbeskyttelse på Arbejdspladsen, og 
ud fra følgende betragtninger: 
Rådet foreslog den 21. december 1987, at der i 1992 afholdes et europæisk år for sikkerhed, 
hygiejne og sundhed på arbejdspladsen ('); 
Rådet ser i øvrigt positivt på meddelelsen fra Kommissionen om dens handlingsprogram for 
sikkerhed, hygiejne og sundhed på arbejdspladsen (2); 
dette handlingsprogram afsluttes netop i 1992, og det vil derfor være hensigtsmæssigt at gøre 
status og trække de store linjer op i programmet; 
Rådet har erkendt, at bevidstgørelse af offentligheden vil spille en afgørende rolle for, om de 
foranstaltninger, som Kommissionen har foreslået i sit program for sikkerhed, hygiejne og 
sundhed på arbejdspladsen, giver de ønskede resultater; 
Rådet har understreget, at oplysning, bevidstgørelse og eventuelt uddannelse af arbejdsgivere 
og arbejdstagere vil være af afgørende betydning for, om de foranstaltninger, som Kommis­
sionen har foreslået i sit program for sikkerhed, hygiejne og sundhed på arbejdspladsen, giver 
de ønskede resultater; 
i Traktaten er der ingen anden hjemmel for den påtænkte aktion and artikel 235 — 
O EFT nr. C 28 af 3. 2. 1988, s. 1. 
(2) EFT nr. C 28 af 3. 2. 1988, s. 3. 
Nr. C 293/4 De Europæiske Fællesskabers Tidende 23. 11.90 
TRUFFET FØLGENDE AFGØRELSE: 
Artikel 1 
1. 1992 gøres til »Det Europæiske År for Sikkerhed, Hygiejne og Sundhed på Arbejds­
pladsen«. Det Europæiske Ar strækker sig fra marts 1992 til marts 1993. 
Fællesskabet, medlemsstaterne, arbejdsmarkedets parter samt private og offentlige organer 
gennemfører i denne forbindelse koordinerede aktioner. 
2. Detaljerede oplysninger om det personale, som er nødvendigt til gennemførelse af 
programmet og de anslåede udgifter i forbindelse hermed er opstillet i finansieringsoversigten i 
bilaget til denne afgørelse. De nødvendige bevillinger til gennemførelse af denne afgørelse 
afsættes hvert år på Fællesskabets almindelige budget. 
Artikel 2 
1. Kommissionen rådfører sig med regelmæssige mellemrum med de kompetente myndig­
heder i medlemsstaterne i forbindelse med de forskellige faser i gennemførelsen af de i denne 
afgørelse planlagte aktioner. 
2. Kommissionen underretter Rådet, Europa-Parlamentet og Det Økonomiske og Sociale 
Udvalg om, på hvilket stadium arbejderne befinder sig, og sender en status over og en evalue­
ring af de aktioner, som er blevet gennemført i løbet af året. 
BILAG 
MÅLSÆTNING OG BEGRUNDELSE FOR DE AKTIONER, DER PÅTÆNKES GENNEMFØRT I 
LØBET AF DET EUROPÆISKE ÅR FOR SIKKERHED, HYGIEJNE OG SUNDHED PÅ 
ARBEJDSPLADSEN (1992) 
Selv om der ikke foreligger tilstrækkeligt troværdige statistiske data på fællesskabsplan, råder de enkelte 
medlemsstater over data, der afslører de store menneskelige og samfundsmæssige omkostninger ved 
arbejdsulykker og erhvervssygdomme. Således anslås det, at der i 1984 i Fællesskabet som helhed blev 
udbetalt ca. 16 mia. ECU i erstatning for arbejdsulykker og erhvervssygdomme; dette beløb udgør 7 % af 
de samlede udgifter til sygeforsikring ('). 
Formålet med Det Europæiske Ar for Sikkerhed, Hygiejne og Sundhed på Arbejdspladsen er, at der skal 
gennemføres en række aktioner med henblik på at fremme og nyttiggøre den lange række fællesskabsfor­
anstaltninger, som er vedtaget på området. 
Denne målsætning er dikteret af behovet for 
— at påvise omfanget af de samfundsmæssige og økonomiske problemer, der foreligger med hensyn til 
sikkerhed, hygiejne og sundhed på arbejdspladsen inden for rammerne af det indre marked 
— i højere grad at bevidstgøre arbejdstagere, arbejdsgivere og unge om de risici, som erhvervsarbejde 
indebærer for sikkerhed, hygiejne og sundhed, og om forebyggelse af disse risici. 
For at opfylde disse mål vil der blive gennemført samordnede aktioner af Fællesskabet, medlemsstaterne, 
arbejdsmarkedets parter og offentlige eller private organer i forening. 
(') EFT nr. C 28 af 3. 2. 1988, s. 3. 
23. 11. 90 De Europæiske Fællesskabers Tidende Nr. C 293/5 
A. Aktioner, som finansieres fuldstændigt over fællesskabsbudgettet 
1. Tilrettelæggelse af et europæisk kollokvium til lancering af Det Europæiske Ar 
2. tilrettelæggelse af konferencer i hver enkelt medlemsstat 
3. tilrettelæggelse af en filmfestival 
4. udvikling af logo og plakatmateriale 
5. udformning af fjernsynsprogrammer og videoprogrammer 
6. tilrettelæggelse af et europæisk kollokvium til afrunding af Det Europæiske År 
7. udarbejdelse af brochurer og pjecer om Fællesskabets politik på området sundhed og sikkerhed. 
B. Aktioner, som finansieres delvist over fællesskabsbudgettet 
Disse aktioner kan i forskelligt omfang finansieres over fællesskabsbudgettet afhængigt af, hvilken 
aktion der er tale om, men dog højst med et beløb svarende til 70 % af de samlede omkostninger ved 
projektet. 
1. Offentlige og/eller private organers aktioner med henblik på at forbedre og fremme udbredelsen af 
oplysninger om erhvervsbetingede risici og forebyggelse af disse risici 
2. offentlige og/eller private organers aktioner med henblik på at fremme uddannelse af arbejdstagere 
og arbejdsgivere på området sikkerhed, hygiejne og sundhed på arbejdspladsen 
3. offentlige og/eller private organers aktioner med henblik på at indpasse uddannelse i sikkerhed, 
hygiejne og sundhedsbeskyttelse på arbejdspladsen i den undervisning og uddannelse, som retter sig 
mod arbejdsgivere og arbejdstagere 
4. offentlige og/eller private organers aktioner med henblik på at øge forståelsen for problemerne 
omkring sikkerhed, hygiejne og sundhed på arbejdspladsen i små og mellemstore virksomheder og 
på at fremme specifikke løsninger 
5. offentlige og/eller private organers aktioner med henblik på at forbedre udvekslingen af oplysninger 
om god praksis i medlemsstaterne i forbindelse med kontrol med anvendelsen af fællesskabslovgiv­
ningen om sikkerhed, hygiejne og sundhed på arbejdspladsen. 
Anmodninger om finansiering forelægges Kommissionen af medlemsstaterne. 
De projekter, som udvælges til at modtage fællesskabsstøtte, får betegnelsen »Fællesskabsprojekter for 
Det Europæiske Ar for Sikkerhed, Hygiejne og Sundhed på Arbejdspladsen«. 
C. Aktioner, som ikke finansieres over fællesskabsbudgettet 
Aktioner, som gennemføres af medlemsstaterne eller af offentlige eller private organer på området 
sikkerhed, hygiejne og sundhed på arbejdspladsen med henblik på: 
— at fremme anvendelsen af det fælles logo og af sloganet for Det Europæiske År for Sikkerhed, 
Hygiejne og Sundhed på Arbejdspladsen i de almindelige reklamekampagner 
— at fremme udbredelsen af oplysninger om Det Europæiske År for Sikkerhed, Hygiejne og Sundhed 
på Arbejdspladsen i medierne 
— andre aktioner (vil blive nærmere defineret).